Þrátt fyrir þurrviðrasamt sumar stefnir í að berjaspretta á Vesturlandi verði með besta móti að þessu sinni og óvenjulega snemma . Engin alvarleg vorhret gerði og svo virðist sem berjalyngjunum líki vel við þurrka og mikla sól . Í Borgarfirði og Dölum eru ber nú orðin þokkalega þroskuð og því ekki eftir neinu að bíða með að fara á berjamó og njóta útiverunnar . Á þetta bæði við um krækiber , bláber sem aðalbláber .